Source: https://www.riigiteataja.ee/akt_seosed_kohtulahenditega.html?id=693412&kuvakohtulahendid=true
Timestamp: 2020-06-01 20:24:17+00:00

Document:
3-2-1-149-08 Riigikohus 25.02.2009
Kriminaalasja kohtueelses menetluses nõude esitamist sai võrdsustada hagi esitamisega enne 1. juulit 2002.a kehtinud TsÜS § 121 lg 1 p 1 mõttes. Enne 1. juulit 2004.a kehtinud KrMK § 41 lg 1 kohaselt oli kuriteo tõttu varalist kahju kandnud isikul õigus kriminaalasja menetluse kestel esitada süüdistatava või tema tegude eest varalist vastutust kandvate isikute vastu tsiviilhagi, mis vaadatakse kohtus läbi koos kriminaalasjaga kriminaalmenetluse koodeksis ettenähtud korras. Selleks, et lugeda kriminaalmenetluses tsiviilhagi esitatuks TsÜS § 121 lg 1 p 1 mõttes, on oluline, et hageja esitatud kirjalikus avalduses oleks nimetatud ka isik või isikud, kelle vastu tsiviilhagi esitatakse. TsÜS § 121 lg 1 p 1 järgi ei olenenud hagi aegumise katkemine sellest, kas kriminaalasjas kannatanu tsiviilhagejaks tunnistamise määruses nimetati isikut, kelle vastu kannatanu kriminaalmenetluses tsiviilhagi esitas, või kas selle isiku kohta tehti tsiviilkostjaks tunnistamise määrus.
3-3-1-9-03 Riigikohus 27.02.2003
Kuna kriminaalmenetluses riivatud põhiõiguste kaitset tagav õiguslik regulatsioon on puudulik, siis on isikul, kelle põhiõigusi on menetlustoiminguga riivatud, õigus esitada kaebus prokurörile või halduskohtule. Halduskohtu pädevuses on seejuures ka kindlaks teha, kas kriminaalmenetluse toimingu korda on rikutud, sest kriminaalmenetlustoimingu õigusvastasust ei olegi sageli võimalik teisiti tuvastada.

References: Riigikohus 
 § 121
 § 41
 § 121
 § 121
 Riigikohus